Dagen viker og går bort
Store norske leksikon,Religion og filosofi,Religioner og livssyn,Kristendom,Salmesang
Dagen viker og går bort er en kveldssalme av Dorothe Engelbretsdatter fra samlingen Siælens Sang-Offer fra 1678. Salmen har opprinnelig 20 vers. Av disse er 11 kommet med i Norsk salmebok (1985) og Norsk salmebok 2013.
En rekke norske folketoner til teksten er opptegnet av Catharinus Elling, Ole Mørk Sandvik med flere. Melodien i salmeboken er en dansk variant av en melodi fra 1566-utgaven av de bøhmiske brødres salmebok.Salmens tema er livets forgjengelighet og håpet om oppstandelse. Den konkrete situasjonen – at man går til hvile etter dagens arbeid – blir til et bilde på at livet går mot slutten. Natten representerer det farlige som mennesket må vernes mot. Men salmens jeg ser frem til morgenen, det vil si oppvåkningen til nytt liv og i siste instans det evige liv. Les mer i Store norske leksikon salmebok salme kristendom Litteratur Holter, Grøm og Øystese (red.): Nytt norsk salmeleksikon bind I s. 77–81 (Tapir Akademisk Forlag 2011)